《侯桂舲军门以《疏勒望云图》属题，赋五言四章 其二》
清代·杨昌浚

誓扫龙庭日，男儿万里征。短衣随汉将，长剑出秦城。

红柳迷乡邑，黄沙决死生。楼兰方未斩，敢恤倚闾情。

作者简介：（?—1897）湖南湘乡人，字石泉。咸丰二年以诸生从罗泽南练乡勇，镇压太平军，转战鄂赣。同治元年随左宗棠入浙江，屡破李世贤、汪海洋部。累擢至浙江巡抚。坐馀杭葛毕氏冤案罢官。后再起佐左宗棠新疆军事。官至陕甘总督。以湟中一带回民再起反抗罢官。有《平浙纪略》、《平定关陇纪略》。